Neuvoston asetus (EY) N:o 1592/96, annettu 30 päivänä heinäkuuta 1996, viinikaupan yhteisestä järjestämisestä annetun asetuksen (ETY) N:o 822/87 muuttamisesta



Virallinen lehti nro L 206 , 16/08/1996 s. 0031 - 0033



NEUVOSTON ASETUS (EY) N:o 1592/96, annettu 30 päivänä heinäkuuta 1996, viinikaupan yhteisestä järjestämisestä annetun asetuksen (ETY) N:o 822/87 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 43 artiklan, ottaa huomioon komission ehdotuksen (1), ottaa huomioon Euroopan parlamentin ehdotuksen (2), ottaa huomioon talous- ja sosiaalikomitean lausunnon (3), sekä katsoo, että viinin uudet istutukset ovat kiellettyjä 31 päivään elokuuta 1996 saakka; viinialan markkinatilanne huomioon ottaen ja alan uudistusta koskevaa neuvoston päätöstä odotettaessa kahta voimassa olevaa kieltoa olisi kuitenkin pidennettävä; olisi kuitenkin yhtäältä suljettava pois tämä kielto alueilta, jotka on tarkoitettu pöytäviinin tuotantoon ja toisaalta poikettava tiettyjen markkinoiden vaatimien viinien hyväksi niiden laatuominaisuuksien takia, Espanjan pöytäviinin tuotannon erityisolosuhteiden huomioon ottamiseksi on syytä säätää väliaikaisista poikkeuksista tiettyjen tässä jäsenvaltiossa tuotettujen pöytäviinien leikkaamisen ja kokonaishappoisuuden osalta; kokonaishappoisuutta koskeva poikkeus on syytä saattaa koskemaan myös Portugalissa tuotettuja viinejä, asetuksen (ETY) N:o 822/87 (4) 17 artiklan 3 kohdassa säädetään, että tiettyä happamuuden vähentämisen muotoa saa käyttää ainoastaan väliaikaisesti; nykyistä käytäntöä olisi pidennettävä viinivuoden 1996/1997 loppuun, jotta tästä tekniikasta voidaan päättää lopullisesti, sen seurauksena, että ne alueet, jotka on tarkoitettu pöytäviinien rypäleiden tuotantoon, on suljettu pois uusien viininviljelysten kiellon soveltamisalasta, ei olisi sallittava enää näiden rypäleiden viiniyttämistä ja olisi muutettava tämän mukaisesti asetuksen (ETY) N:o 822/87 36 artiklan 1 kohtaa; kuitenkin mahdollistaakseen tuottajien sopeutumisen uuteen järjestelmään, on tarkoituksenmukaista, ettei tätä säännöstä sovelleta kuin 1 päivästä elokuuta 1997 alkaen, asetuksen (ETY) N:o 822/87 39 artiklan 12 kohdassa ja 65 artiklan 5 kohdassa säädetään, että komissio esittää viinivuoden 1995/1996 aikana neuvostolle kertomukset toisaalta rakenteellisten toimenpiteiden vaikutuksesta ja niiden suhteesta pakolliseen tislaukseen ja toisaalta viinien rikkidioksidin enimmäispitoisuuksista sekä mahdollisista asiaa koskevista ehdotuksista; kertomus vyöhykejaosta sekä rakenteellisten toimenpiteiden vaikutuksesta ja niiden suhteesta pakolliseen tislaukseen ei ole enää välttämätön alan uudet suuntaviivat huomioon ottaen; komissio on juuri esittänyt väkevöimistä koskevan kertomuksensa; näihin kertomuksiin ei tämän vuoksi ole enää syytä viitata, kehitys viininviljelyn mahdollisuuksissa tietyillä tuotantoalueilla, jota tarkoitetaan asetuksen (EY) N:o 822/87 39 artiklan 3 kohdassa on muuttanut syvästi tilannetta eri alueiden osilla, mikä vaarantaa pahoin mainitussa kohdassa säädettyjen viitteiden käyttökelpoisuutta; sen vuoksi olisi säädettävä mahdollisuudesta viinivuodelle 1996/97 ottaa huomioon edellä tarkoitettu kehitys, asetuksen (ETY) N:o 822/87 46 artiklan 4 kohdassa säädetään, että rypälemehun kulutuksen edistämiskampanjoita voidaan toteuttaa ainoastaan viinivuoteen 1995/1996; niiden tehokkuuden arvioimiseksi olisi jatkettava niiden toteuttamista yhden viinivuoden ajan, rikkidioksidipitoisuuden muodostaman ongelman tärkeyden viinialalla huomioon ottamiseksi on välttämätöntä laatia ehdotuksia, joissa otetaan huomioon kaikki tiedot ja eityisesti Kansainvälisen viiniviraston (Office international de la Vigne et du Vin, OIV) työ; tämän vuoksi päättymistä olisi lykättävä yhdellä viinivuodella, ja saadut kokemukset huomioon ottaen olisi luetteloon sallituista enologisista käytännöistä ja käsittelyistä lisättävä kaksi kuohuviinien valmistuksen käytäntöä. ON ANTANUT TÄMÄN ASETUKSEN: 1 artikla Muutetaan asetus (ETY) N:o 822/87 seuraavasti: 1) Korvataan 6 artiklan 1 kohta seuraavasti: "1. Kaikki uudet viinilajikkeiden viljelyt, muut kuin asianomaisen hallinnollisen yksikön luokittelemat yksinomaan pöytäviinien lajikkeiden joukossa, on kielletty 31 päivään elokuuta 1998 saakka. Kuitenkin jäsenvaltiot voivat myöntää luvan uuteen viljelyyn alueille, jotka on tarkoitettu - tma-laatuviinien tuotantoon, tai - pöytäviinien tuotantoon, jotka on nimetty seuraavasti:"Landwein", "vin de pays", "indicazione geografica tipica", `ïíïìáóßá êáôÜ ðáñÜäïóç`, `ïßíïò ôïðéêüò`, "vino de la tierra", "vinho regional" tai "regional wine", joiden osalta komissio on katsonut, että niiden tuotanto on erityisten laatuominaisuuksien takia huomattavasti pienempi kuin kysyntä. Toista alakohtaa sovelletaan 10 000 hehtaarin kokonaiskiintiön rajoissa uusille viljelyille, jotka toteutetaan viinivuosien 1996/1997 ja/tai 1997/1998 aikana seuraavan jaon mukaisesti >TAULUKON PAIKKA> " 2. Korvataan 16 artiklan 5 kohdan kolmannessa alakohdassa ilmaisu "1 päivän tammikuuta 1996 ja 31 päivän elokuuta 1996 välisenä aikana" ilmaisulla "1 päivän tammikuuta 1996 ja 31 päivän elokuuta 1997 välisenä aikana". 3. Korvataan 17 artiklan 3 kohdassa päivämäärä 31 päivä elokuuta 1996 päivämäärällä 31 päivä elokuuta 1997. 4. Poistetaan 18 artiklan 3 kohdan toinen alakohta. 5. Korvataan 36 artiklan 1 kohta seuraavasti: "1. Heinäkuun 31 päivään 1997 saakka viini, joka on tehty rypäleistä, joiden lajikkeita ei ole luokiteltu viininvalmistukseen käytettäviksi rypälelajikkeiksi sen hallinnollisen yksikön lajikeluokittelussa, jossa nämä rypäleet on korjattu ja joita ei viedä kyseisen viinivuoden aikana, on tislattava ennen määriteltävää päivämäärää. Vain myönnetyllä poikkeuksella niitä saa käyttää muuhun tarkoitukseen kuin tislaukseen. Ensimmäisessä alakohdassa tarkoitetuista rypäleistä ei saa 1 päivästä elokuuta 1997 alkaen tehdä viiniä." 6. Muutetaan asetuksen 39 artikla seuraavasti: a) korvataan 3 kohdan kolmannessa alakohdassa ilmaisu "viinivuoden 1995/1996 loppuun" ilmaisulla "viinivuoden 1996/1997 loppuun"; b) korvataan 3 kohdan neljännessä alakohdassa ilmaisu "viinivuodesta 1996/1997" ilmaisulla "viinivuodesta 1997/1998"; c) korvataan 10 kohdassa - ilmaisu "1995/1996" ilmaisulla "1996/1997", - lisätään alakohta seuraavasti: "Poiketen siitä, mitä tässä artiklassa säädetään, asianomaisen jäsenvaltion pyynnöstä tislattava määrä alueelta viinivuodeksi 1996/97 voidaan jakaa alueiden osien kesken määrittäen ne muihin kuin 3 kohdan kolmannen alakohdan toisessa luetelmakohdassa tarkoitettuihin viitteisiin perustuvien perusteiden mukaisesti. Määrien jaosta niin kuin myös alueiden osien rajaamisesta päätetään 83 artiklassa säädettyä menettelyä noudattaen." d) korvataan 11 kohdassa ilmaisu "1995/1996" ilmaisulla "1996/1997"; e) poistetaan 12 kohta. 7. Korvataan 46 artiklan 4 kohdassa ilmaisu "1995/1996" ilmaisulla "1996/1997". 8. Muutetaan asetuksen 65 artikla seuraavasti: a) lisätään 2 kohdan b alakohtaan seuraava luetelmakohta: "- Yhdistyneestä kuningaskunnasta peräisin olevissa tma-laatuvalkoviineissä, jotka kuvataan ja joita esitellään Britannian lainsäädännön mukaisesti maininnalla `botrytis` tai vastaavilla maininnoilla kuten `noble harvest`, `noble late harvested` tai `special late harvested`.", b) korvataan 5 kohdassa päivämäärä 1 päivä huhtikuuta 1996 päivämäärällä 1 päivä huhtikuuta 1997 ja päivämäärä 1 päivä syyskuuta 1996 päivämäärällä 1 päivä syyskuuta 1997. 9. Korvataan liitteessä I olevan 13 kohdan kolmannen alakohdan ilmaisu seuraavasti: "Viinivuonna 1996/1997 Portugalissa ja viininviljelyn C-alueen espanjalaisilla alueilla, muilla kuin Astuariasin, Balearesin, Cantabrian ja Galician alueilla samoin kuin Guipúzcoan ja Vizcayan provinsseissa, valmistettujen ja Portugalin ja Espanjan omilla markkinoillaan kulutettavaksi saatettujen pöytäviinien viinihappona ilmaistu kokonaishappoisuus ei saa olla vähemmän kuin 3,5 grammaa litraa kohti." 10. Lisätään liitteen VI 3 kohtaan seuraavat alakohdat: "t a) hiivojen, joko kuivahiivojen tai viinisuspensiohiivojen, käyttäminen viiniyttämisessä kuohuviinin valmistamiseksi; t b) ammoniumin ja tiamiinin suolojen lisääminen perusviiniin kuohuviinin valmistamisessa hiivan kehittymisen edistämiseksi seuraavin edellytyksin: - ravintosuolojen, diammoniumfosfaatin tai ammoniuminsulfaatin kohdalla enimmäisannostus 0,3 g/l (suoloina ilmaistuna), - kasvunedistäjien osalta, tiamiini hydrokloridina, enimmäisannostus 0,6 mg/l (tiamiinina ilmaistuna);". 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä syyskuuta 1996 alkaen. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 30 päivänä heinäkuuta 1996. Neuvoston puolesta H. COVENEY Puheenjohtaja (1) EYVL N:o C 125, 27.4.1996, s. 45 (2) EYVL N:o C 166, 10.6.1996 (3) EYVL N:o C 204, 15.7.1996, s. 57 (4) EYVL N:o L 84, 27.3.1987, s. 1, asetus sellaisena kuin se on viimeksi muutettuna asetuksella (EY) N:o 1544/95 (EYVL N:o L 148, 30.6.1995, s. 31).